Λευκός είναι από σήμερα ο πρώτος δρόμος της Αθήνας που δέχτηκε την παρέμβαση μιας καινοτόμου εφαρμογής υλικού CoolSeal.

Πρόκειται για τμήμα της οδού Βορέου (από το ύψος της οδού Αθηνάς έως την οδό Αιόλου) στο κέντρο της Αθήνας.

Αυτή η αντανακλαστική επίστρωση ασφάλτου έχει στόχο να συμβάλλει στη μείωση των υψηλών θερμοκρασιών και τη βελτίωση των κλιματολογικών συνθηκών και την είχαμε δει πρόσφατα να εφαρμόζεται με επιτυχία στο Λος Άντζελες.

Η τοποθέτηση έλαβε χώρα κατά τη διάρκεια της ημέρας εξαιτίας των ιδιαίτερων προδιαγραφών του υλικού, ώστε να διασφαλιστεί η άρτια σταθεροποιήσή του.

Κατά την δοκιμαστική εφαρμογή του CoolSeal θα ληφθούν μετρήσεις και θα αξιολογηθεί η αποτελεσματικότητά του σε πραγματικές συνθήκες του αστικού περιβάλλοντος από το Εργαστήριο Γενικής και Γεωργικής Μετεωρολογίας του Γεωπονικού Πανεπιστημίου Αθηνών και το Εργαστήριο Κλιματολογίας και Ατμοσφαιρικού Περιβάλλοντος του Εθνικού και Καποδιστριακού Πανεπιστημίου Αθηνών.

Σε επόμενο στάδιο, η πιλοτική εφαρμογή του υλικού θα επεκταθεί σε δυο ακόμη δρόμους.

Τα αποτελέσματα θα οδηγήσουν σε ασφαλή συμπεράσματα για τον βέλτιστο σχεδιασμό των νέων "πράσινων" υποδομών της πόλης της Αθήνας.

EUROKINISSI/ΤΑΤΙΑΝΑ ΜΠΟΛΑΡΗ

EUROKINISSI/ΤΑΤΙΑΝΑ ΜΠΟΛΑΡΗ

EUROKINISSI/ΤΑΤΙΑΝΑ ΜΠΟΛΑΡΗ

UPDATE: Κάτι δεν πήγε πολύ καλά λίγες ώρες μετά>>>> https://www.lifo.gr/now/greece/198071